CELEX: 32013D0097
Language: hu
Date: 2013-02-19 00:00:00
Title: 2013/97/EU: A Bizottság végrehajtási határozata ( 2013. február 19. ) a népegészségre és a munkahelyi egészségre és biztonságra vonatkozó közösségi statisztikáról szóló 1338/2008/EK európai parlamenti és tanács rendelet alapján az európai egészségügyi felmérésen (EHIS) alapuló statisztikák tekintetében történő statisztikai adatszolgáltatásra vonatkozóan egyes tagállamok számára eltérések engedélyezéséről (az értesítés a C(2013) 784. számú dokumentummal történt)  EGT-vonatkozású szöveg

21.2.2013   
            
            
               HU
            
            
               Az Európai Unió Hivatalos Lapja
            
            
               L 48/21
            
         A BIZOTTSÁG VÉGREHAJTÁSI HATÁROZATA
   (2013. február 19.)
   a népegészségre és a munkahelyi egészségre és biztonságra vonatkozó közösségi statisztikáról szóló 1338/2008/EK európai parlamenti és tanács rendelet alapján az európai egészségügyi felmérésen (EHIS) alapuló statisztikák tekintetében történő statisztikai adatszolgáltatásra vonatkozóan egyes tagállamok számára eltérések engedélyezéséről
   (az értesítés a C(2013) 784. számú dokumentummal történt)
   (Csak a holland, angol, francia, német és svéd nyelvű szöveg hiteles)
   (EGT-vonatkozású szöveg)
   (2013/97/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a népegészségre és a munkahelyi egészségre és biztonságra vonatkozó közösségi statisztikáról szóló, 2008. december 16-i 1338/2008/EK európai parlamenti és tanácsi rendeletre (1) és különösen annak 9. cikke (2) bekezdésére,
   tekintettel a Belga Királyság, a Francia Köztársaság, a Holland Királyság, a Svéd Királyság és az Egyesült Királyság által benyújtott kérelmekre,
   mivel:
   
               (1)
            
            
               Az 1338/2008/EK rendelet 9. cikke (2) bekezdésének megfelelően a Bizottság objektív kritériumok alapján a tagállamokat érintő eltéréseket és átmeneti időszakokat fogadhat el.
            
         
               (2)
            
            
               A Bizottság számára szolgáltatott információk szerint a tagállamok eltérések engedélyezésére irányuló kérelmeinek indítéka az, hogy a nemzeti közigazgatási és statisztikai rendszerekben jelentős kiigazítások szükségesek az 1338/2008/EK rendeletnek való teljes megfelelés érdekében.
            
         
               (3)
            
            
               Kérésük alapján Belgium, Franciaország, Hollandia, Svédország és az Egyesült Királyság részére ilyen eltérést kell engedélyezni.
            
         
               (4)
            
            
               Az e határozatban előírt intézkedések összhangban vannak az európai statisztikai rendszer bizottságának véleményével,
            
         ELFOGADTA EZT A HATÁROZATOT:
   1. cikk
   A Bizottság engedélyezi a mellékletben meghatározott eltéréseket a mellékletben szereplő tagállamok számára.
   2. cikk
   Ennek a határozatnak a Belga Királyság, a Francia Köztársaság, a Holland Királyság, a Svéd Királyság és Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2013. február 19-én.
      
         
            a Bizottság részéről
         
         Algirdas ŠEMETA
         
            a Bizottság tagja
         
      
   
   
      (1)  HL L 354., 2008.12.31., 70. o.
   
      MELLÉKLET
      
         Eltérések az 1338/2008/EK rendelettől, amelyet a Bizottság az európai egészségügyi felmérésen (EHIS) alapuló statisztikák tekintetében hajt végre
      
      Belgium, Franciaország és Hollandia számára nem kötelező a következő táblázatban meghatározott változók megadása:
      
                  Belgium
               
               
                  
                              —
                           
                           
                              INTLANG (az interjú nyelve),
                           
                        
                              —
                           
                           
                              PL4, PL5, PL7 a fizikai és érzékelési képességi korlátozásokra vonatkozó változók csoportjából,
                           
                        
                              —
                           
                           
                              MH1a–MH1h: a mentális egészségre vonatkozó változók,
                           
                        
                              —
                           
                           
                              AM3 és AM5: a járóbeteg-ellátásra vonatkozó változók,
                           
                        
                              —
                           
                           
                              PA4: a megelőző szolgáltatásokra vonatkozó változók,
                           
                        
                              —
                           
                           
                              UN1a–UN2d: a fedezetlen szükségletekre vonatkozó változók.
                           
                        
            
                  Franciaország
               
               
                  
                              —
                           
                           
                              AL1–AL6: az alkoholfogyasztásra vonatkozó változók,
                           
                        
                              —
                           
                           
                              IC1– IC3: a nem hivatalos gondozásra vonatkozó változók.
                           
                        
            
                  Hollandia
               
               
                  
                              —
                           
                           
                              PL5 és PL6: a fizikai és érzékelési képességi korlátozásokra vonatkozó változók,
                           
                        
                              —
                           
                           
                              MH1a–MH1h: a mentális egészségre vonatkozó változók,
                           
                        
                              —
                           
                           
                              PE1–PE8: a fizikai tevékenységekre vonatkozó változók,
                           
                        
                              —
                           
                           
                              AL1 és AL6: az alkoholfogyasztásra vonatkozó változók.
                           
                        
            Svédország és az Egyesült Királyság esetében a referencianépesség az adatgyűjtéskor a tagállam területén magánháztartásokban élő, ott szokásos tartózkodási hellyel rendelkező valamennyi, 16 éves vagy annál idősebb személy.